Samuel de Champlain

Samuel de Champlain (født 1567 i Brouage nær Rochefort i det daværende Saintonge i Frankrike død 25. desember 1635 i Québec) var en fransk sjøoffiser og utforsker. Han grunnla kolonier i Nord-Amerika, inkludert Québec by. Han kalles  «Ny-Frankrikes far».

Han var en sønn av en marinekaptein. Han ble også respektert på grunn av sine gode navigatørferdigheter. Han hadde stor innflytelse i åpningen for fransk handel til Nord-Amerika; blant annet organiserte han handelsselskaper for å drive pelshandel med indianere i landets indre. Han blir kalt «Ny-Frankrikes far» fordi han viet sitt liv til å skape et fransk rike i Canada og kalte det Ny-Frankrike.

I 1593 var Samuel de Champlain med i en ekspedisjon til Canada og utforsket St. Lawrenceelven helt opp til Lacinefossen. Da han kom hjem til Frankrike, fikk han kong Henrik IV til å finansiere en ekspedisjon for å kolonisere området langs St. Lawrenceelven. Champlain seilte ut med 28 ledsagere, dro oppover elven og grunnla en handelsstasjon i 1608. Den ble til byen Québec, Canadas første by. Han fortsatte å utforske området og ble værende i Canada resten av sitt liv. 

I 1663, 28 år etter hans død, ble Québec hovedstad i Ny-Frankrike.

Referanser

Litteratur 
 
 
 
 
  (Bertelsmann 1976. Weitere häufige Auflagen, auch mit wechselnden Untertiteln)

Personer fra departementet Charente-Maritime
Franske oppdagere
Personer tilknyttet pelshandel i Nord-Amerika